Tracy Letts

**Tracy Letts** () inggih punika salah satunggalipun panganggit skénario lan juru paraga saking Amérikah Sarékat ingkang nampi pangaji Pulitzer ing Kategori Sandhiwara awit saking kaprigelanipun maragani ing *August: Osage County* lan Tony Award lumantar paraganipun minangka George ing ''Who's Afraid of Virginia Woolf?*. Piyambakipun nganggit skénario tigang filem ingkang dipunangkat saking lakon sandhiwara anggitanipun piyambak, inggih punika *Bug* lan *Killer Joe*, dipunsutradarani William Friedkin, lan *August: Osage County*, dipunsutradarani John Wells. Namanipun ugi misuwur saking paraganipun minangka Andrew Lockhart wonten ing adicara televisi Showtime, *Homeland*, ingkang lajeng pikantuk nominasi kalih kategori ing Screen Actors Guild Awards.

## Latar wingking 
Letts lair ing Tulsa, Oklahoma, putranipun panyerat misuwur, Billie Letts (née Gipson) lan profesor ugi juru paraga, Dennis Letts. Piyambakipun gadhah kalih rakamas, Shawn, juru musik jazz lan panata musik, lan Dana. Letts ageng wonten ing Durant, Oklahoma lan nglampahi pawiyatan ing Durant High School dasawarsa 1980-an. Salajengipun piyambakipun ngalih wonten Dallas, nyambut damel minangka bakul saking katebihan sinambi miwiti kiprahipun minangka juru paraga kanthi maragani lakon anggitanipun Jerry Flemmons, *O Dammit!*, ingkang dipunsengkuyung déning Southern Methodist University.

Ing yuswa 20 taun, Letts ngalih wonten Chicago, nyambut damel sewelas taun ing Steppenwolf Theatre Company lan Famous Door. Dumugi sapunika piyambakipun taksih lelabetan minangka péranganing Steppenwolf. Piyambakipun yasa Bang Bang Spontaneous Theatre, ingkang anggotanipun antawisipun Greg Kotis (panampi bebungah Tony Award lumantar *Urinetown*), Michael Shannon (mblebet nominasi ing Academy Award lumantar *Revolutionary Road*), Paul Dillon, lan Amy Pietz. Taun 1991, Letts nyerat lakon *Killer Joe*. Kalih taun salajengipun, maragani ing The Next Lab Theater Chicago, lajengThe 29th Street Rep in NYC. Lakon *Killer Joe* punika dipunpéntasaken ing langkung saking 15 nagari lan kalih basa. Letts sesémahan kaliyan juru paraga wanita Carrie Coon (ingkang naté dados juru paraga ing filem *Who's Afraid of Virginia Woolf?,*) wulan Sèptèmber 2013.

Letts sampun nyerat skénario kanggé filem *Bug* ingkang dipunsutradarani William Friedkin, dipunangkat saking lakon anggitanipun piyambak, *Killer Joe* dipunsutradarani Friedkin, dipunangkat saking lakon anggitanipun piyambak, lan *August: Osage County* bilih sutradharanipun John Wells, ugi dipunangkat saking lakon anggitanipun ingkang kasil menang wonten adicara Pulitzer-Prize lan Tony Award kanthi sesirah ingkang sami.

Lumantar *Killer Joe*, Letts mlebet nominasi Saturn Award wonten pahargyan The Academy of Science Fiction, Fantasy & Horror Films, USA, minangka Panganggit Paling Saé. Taun 2007, piyambakipun ugi ngayahi minangka juru damel palaksana ngrangkep maragani filem cekak *Cop Show*, ingkang dipunsutradarani Leo Benvenuti lan Steve Rudnick. Kajawi punika, ugi maragani ing filem *Danny Pudi*.

Letts naté maragani senator Amérikah Sarékat Andrew Lockhart ing adicara televisi Showtime mangsa kaping tiga, damelanipn *Homeland*. Lumantar kaparagan punika, piyambakipun mlebet nominasi ing Screen Actors Guild taun 2013. Piyambakipun maragani malih ing mangsa kaping sekawan, sesarengan kaliyan Lockhart minangka Direktur CIA.

Letts ugi maragani ing *Prison Break* (minangka Peter Tucci), *The District* (minangka Brad Gilroy), *Strong Medicine* (minangka Ken), *Profiler* (minangka Mr. Adams), *Judging Amy* (minangka Mr. Kleinman), *The Drew Carey Show* (minangka Lomax), *Seinfeld*, *Early Edition* (minangka Jonathan/Marksman), lan *Home Improvement* (minangka Henry).

Ing filem biyoskup, Letts maragani pakaryanipun Audrey Wells sesirah *Guinevere* (minangka Zack), pakaryanipun  Stuart Baird sesirah *U.S. Marshals* (minangka Sheriff Poe), *Chicago Cab* (minangka pandhemen olahraga), *Straight Talk* (minangka Sean), *Paramedics* (minangka ingkang gadhah van), lan *The Big Short* (minangka Lawrence Fields). Kajawi punika, Letts ugi dados paraga panyengkuyung minangka Dean Caudwell ing *Indignation* (2016), satunggalipun filem ingkang dipunangkat saking novèl anggitanipun Philip Roth kanthi sesirah ingkang sami, dipunbabar taun 2008.

## Pakaryan panggung 
### Minangka panganggit lakon sandhiwara 
* 1993 *Killer Joe*
* 1996 *Bug*
* 2003 *Man from Nebraska*
* 2007 *August: Osage County*
* 2008 *Superior Donuts*
* 2009 *Three Sisters* 
* 2015 *The Stretch*
* 2016 *Mary Page Marlowe*

### Minangka juru paraga 
* 1988 *The Glass Menagerie*
* 1991–1995 Bang Bang Spontaneous Theatre
* 1994 *Picasso At The Lapin Agile*
* 1999 *Three Days of Rain*
* 2001 *Glengarry Glen Ross*
* 2002 *The Dazzle*
* 2002 *Miracle on 34th Street*
* 2003 *Homebody/Kabul*
* 2004 *The Dresser*
* 2005 *Last of the Boys*
* 2005 *Orson's Shadow*
* 2005 *The Pain and the Itch*
* 2006 *Who's Afraid of Virginia Woolf?*
* 2006 *The Pillowman*
* 2006 *The Well-Appointed Room*
* 2007 *Betrayal*
* 2009 *American Buffalo*
* 2012 *Who's Afraid of Virginia Woolf?*
* 2014 *The Realistic Joneses*

## Pakaryan filem 
### Filem 
### Televisi 
## Pangaji lan nominasi 
;Pangaji
* 2008 Drama Desk Award for Outstanding Play – *August: Osage County*
* 2008 Pulitzer Prize for Drama – *August: Osage County*
* 2008 Tony Award for Best Play – *August: Osage County*
* 2013 Tony Award for Best Performance by a Leading Actor in a Play – *Who's Afraid of Virginia Woolf?*
;Nominasi
* 2004 Pulitzer Prize for Drama – *Man from Nebraska*
* 2013 Screen Actors Guild Award for Outstanding Performance by an Ensemble in a Drama Series – *Homeland*
* 2014 Screen Actors Guild Award for Outstanding Performance by an Ensemble in a Drama Series – *Homeland*

## Rujukan 
## Pranala njawi 
* 
* 
* 
* 
**Write TV'' public television interview with Tracy Letts